# Lo más sublime

Lo más sublime o Respetad a los señores maestros és una pel·lícula muda catalana inèdita del 1927 dirigida per Enric Ponsà. Va ser realitzada per «Produccions E.L.A.» i protagonitzada per un grup d'afeccionats emprenedors que van rodar els exteriors al llarg de 4 mesos, en caps de setmana, per diferents indrets de la Costa Brava, principalment Blanes. El film incorpora les preocupacions socials de l'època amb una visió àcrata de la necessitat educativa que patia el país.

## Argument

A San Cebrian, un poble de la costa, Rosa esperava la tornada del seu marit pescador Juan, amb la seva filla Nuri i el seu fillol Sardinilla, que el trobaran mort després d'un temporal. Els amics de la família, Antonio i Rosita, juntament amb Sardinilla, decideixen buscar un tresor amb l'ajuda d'un mapa que conservava Rosita. Els seus enemics, Tomás i Andres, intentaran atrapar-lo mitjançant l'engany. Andrés, a més de cobdiciar a Rosita, l'estimada d'Antonio, és víctima de l'avarícia de Tomás i, ferit, Antonio i el Sardinilla el tornaran al bon camí.

### Comentari

Els eixos principals de l'argument incorporen els aires moralitzants de l'època que volen identificar el que és bo o és dolent per a l'individu: 1) Matrimoni=fidelitat=lleialtat i 2) Traïció=Hipocresia=Violència=Abús. Destacar addicionalment la focalització de les cares dels actors (primers plans, càmera fixa) i el monocromatisme del film per donar èmfasi a les escenes (gris fosc: personatges dolents, gris clar: personatges bons, vermellós: violència, blavós: tranquil·litat)

## Repartiment

| Personatge | Actor | Pseudònim de |
| Antonio | Antonio B. De Vila | Antonio Burgos |
| Rosa | Mercedes Domènech | |
| Ana Maria | Rosita Ponsá | |
| Clara | Lina Vivarelli | |
| Andrés, el traïdor | Antonio Granell | |
| Carlos, el Sardinilla | Valeriano Cortés | |
| Juan | Jaime Reixach | Jaume Ponsà Domènech |
| Gaspar | Julio Paya | |
| Ibó, capità del pailebot | Eduard de C. Tarragó | Josep Maria Casals Tarragó |
| Lucas | Enrique Filló | |
| Nena Nuri | Nuria Burgos | |

## Al voltant de la pel·lícula

La pel·lícula va ser realitzada per Produccions E.L.A, una companyia de nova creació i únic film. Llorenç Arché Codina va ser un dels impulsors com a productor, juntament amb Enric Ponsà com a Director, Antonio Burgos com a decorador i Josep Maria Casals Tarragó com a productor executiu i actor.
Va ser filmada a la dècada dels anys vint quan el paisatge de la Costa Brava començava a interessar els cineastes. Juntament amb Lo más sublime, foren rodades també a la mateixa època: Lilian (1921), Entre marinos (1920), El místic (1926), Baixant de la font del gat (1927), etc. Els exteriors van ser rodats a Blanes i a la costa, entre Blanes, Lloret de Mar i Tossa de Mar. A l'inici del film es dona una panoràmica de Sant Cebrià (Blanes) presa des de la roca Sa Palomera, considerada com l'inici de la Costa Brava.
El 20 de setembre de 1927 es va fer una projecció en proves per la crítica que va aconsellar retallar intertítols, suprimir alguns altres així com eliminar algunes escenes del film abans de presentar-la al gran públic. Amb aquests canvis s'augurava un gran èxit a Espanya i aspiracions a les pantalles de l'estranger.Lo más sublime va ser estrenada al Teatre Novedades el dilluns 9 de juliol de 1928. El preu de l'entrada de butaca era de 0,75 cèntims i la general de 0,40.
El 1992, una còpia de la pel·lícula, conservada en el suport original de nitrocel·lulosa pels fills del productor executiu, Albert i Josep Maria Casals Martorell, va ser recuperada per la Filmoteca de Catalunya que va transferir el film a un suport que es pogués projectar amb garanties de seguretat. El 31 de gener de 1994 Lo más sublime es va reestrenar al Cine Alcázar, amb l'acompanyament al piano de Joan Pineda, coincidint amb la inauguració de l'exposició de material publicitari entre els anys 1925 i 1936 de la Distribuidora catalana Mundial Film.

## Galeria

* Publicitat a la revista Popular Film del 21 de juliol de 1927
* Produccions ELA

## Referències

* 1 2 Porter i Moix, Miquel. Història del cinema a Catalunya (1895-1990). Generalitat de Catalunya, Departament de Cultura, 1992, p. 175. ISBN 978-84-393-2123-1.
* ↑ Gabriel, Pere (director); Porter, Miquel. Primeres avantguardes 1918-1930. VIII. Barcelona: Edicions 62, maig 1997, p. 287 (Història de la Cultura Catalana). Dipòsit Legal B-22.130-1997. ISBN 84-297-4295-6.
* ↑ Suárez Guillen, Antonio «¿Se incorpora Barcelona a la industria cinematográfica española?». Popular Film [Barcelona], Any II, nre.46, 16-06-1927, pàg. 5 i 6.
* 1 2 3 P. de F. «Una primera producció. La E.L.A. presenta "Lo más sublime"». La Publicitat [Barcelona], Any XLIX, Num. 16.699, 24-09-1927, pàg. 8-9.
* ↑ «La Costa Brava, escenari de Lo más sublime» (en castellà). Popular Film [Barcelona], Any II, nre.60, 22-09-1927, pàg. 1,27 i 28 [Consulta: 17 novembre 2013].
* 1 2 3 De la Riva i Vegas, Pere «Filmoteca de la Generalitat de Catalunya. El fons de l'arxiu. Lo más sublime.». Suplement al programa nº19 [Barcelona], Curs 1993-1994, 31-01-1994.
* 1 2 Molinas i Falgueras, Lluís. Costa Brava, plató de cinema. Girona: Brau Edicions, 2009, p. 15. ISBN 978-84-613-4243-3.
* ↑ Portell i del Pozo, Roser. Lo más sublime (1927), d'Enrique Ponsa. Universitat de Girona: Curs de doctorat.Any del bienni 1998-1999, 1998.
* 1 2 «Producciones "ELA"». Arte y Cinematografía [Barcelona], Any XVIII, nre.317-318, setembre-octubre 1927, pàg. 64.
* ↑ Santos Cantero, Mateo «La Industria del celuloide en España». Popular Film [Barcelona], Any II, nre.55, 18-08-1927, pàg. 5.
* ↑ Gómez Martínez, Ferran. Lo más sublime. Universitat de Barcelona: Historia del cinema fins a 1930., 1996.
* ↑ Gazel «Projeccions de prova "Lo más sublime"» (en castellà). Popular Film [Barcelona], Any II, nre.61, 29-09-1927, pàg. 7 [Consulta: 17 novembre 2013].
* ↑ «Espectacles. Teatre Novedades. Dilluns, Estrena: Lo más sublime, pel·lícula dramàtica impressionada a la Costa Brava» (en castellà). La Vanguardia [Barcelona], 08-07-1928, pàg. 24 [Consulta: 9 desembre 2013].
* ↑ Riambau, Esteve «La Filmoteca recupera una cinta catalana inèdita dels anys 20 titulada 'Lo más sublime'». Diari AVUI [Barcelona], Any XVIII, nre.5844, 01-02-1994, pàg. 42 [Consulta: 20 abril 2020].
* ↑ Gimenez i Riba, Anton «Filmoteca de la Generalitat de Catalunya. El fons de l'arxiu. Lo más sublime.». Suplement al programa nº19 [Barcelona], Curs 1993/94, 31-01-1994.
* ↑ Mercadé, J «Cine Club Sabadell, primera entitat local que exporta una exposició a Barcelona». Diari de Sabadell [Sabadell], Any XVIII, nre.3.669, 02-02-1994, pàg. 4.

## Vegeu també

* Llista de pel·lícules filmades a la Costa Brava

## Bibliografia

Existeixen 2 treballs inèdits sobre la pel·lícula a l'Arxiu de Blanes:
* Portell i del Pozo, Roser. Lo más sublime (1927), d'Enrique Ponsa. Universitat de Girona: Curs de doctorat.Any del bienni 1998-1999, 1998.
* Gómez Martínez, Ferran. Lo más sublime. Universitat de Barcelona: Historia del cinema fins a 1930., 1996.

## Enllaços externs

* Repositori digital de la Filmoteca de Catalunya
* IMDb: Lo más sublime
* Lo más sublime a YouTube